sonakshi breakup
​ఫుల్ గా తాగి... అసలు విషయాన్ని చెప్పిన సోనాక్షి?
ఈ బాధలో ఈమె ఫుల్ గా తాగేస్తోందా.. అంటే ఔను అని అంటున్నాయి బాలీవుడ్ వర్గాలు.
TNN | Updated:
Mar 18, 2017, 03:27PM IST
అలనాటి సూపర్ స్టార్ శత్రుఘ్నసిన్హా కూతురు, బాలీవుడ్ నటీమణి సోనాక్షి సిన్హా బ్రేకప్ తో బాధపడుతోందా? తన బాయ్ ఫ్రెండ్ బంటీ సచ్ దేవ్ కు ఆమె దూరం అయ్యిందా? ఈ బాధలో ఈమె ఫుల్ గా తాగేస్తోందా.. అంటే ఔను అని అంటున్నాయి బాలీవుడ్ వర్గాలు. ఈ విషయాలన్నీ ఆమె నోటి నుంచినే బయటకు వచ్చాయని కూడా బాలీవుడ్ పత్రికలు పేర్కొంటుండటం విశేషం. మరి అసలు కథ ఏమిటి? అని ఆరాతీస్తే.. ఆసక్తికరమైన విషయాలు బయటకు వస్తున్నాయి.
చాలామంది క్రికెటర్లకు, బాలీవుడ్ సెలబ్రిటీలకు యాడ్ మేనేజర్ గా వ్యహరించే బంటీ సచ్ దేవ్, సోనాక్షి ప్రేమలో పడ్డారని చాన్నాళ్లుగా వార్తలు వస్తున్నాయి. అయితే సోనాక్షి ఆ విషయం గుట్టు విప్పలేదు. అతడితో తరచూ బయట అయితే కనిపించేది కానీ, ప్రేమను మాత్రం ధ్రువీకరించలేదు. ఆమె సైలెంట్ గా ఉండటంతో రూమర్లకు మరింత ఊపు వచ్చింది. వాళ్లిద్దరూ ప్రేమలో ఉన్నారనే విషయానికి బలం చేకూరింది.
అయితే తొలి సారి సోనాక్షి ఈ విషయం గురించి నోరు విప్పిందట.. అది కూడా ఫుల్ గా తాగి. &lsquo;బద్రీనాథ్ కా దుల్హానియా&rsquo; సినిమా షూటింగ్ లో సోనాక్షి బాగా తాగేసిందని, తాగిన తర్వాత ఆమె తన ప్రేమ కథ గురించి చెప్పుకొచ్చిందని ఆ విజయోత్సవానికి హాజరైన వారు చెబుతున్నారు. తను సింగిల్ అని, బంటీతో తెగదెంపులు చేసుకున్నాను అని.. సోనాక్షి అందట. దీంతో బంటీ, సోనాక్షిలు విడిపోయారనే ప్రచారం బాలీవుడ్ లో ఊపందుకుంది. మరి ప్రేమ వ్యవహారాన్ని ధ్రువీకరించని సోనాక్షి బ్రేకప్ ను అయినా ధ్రువీకరిస్తుందా?